داغدان اوزو آشاغی ائنرکن، کوشولتو سسی اورهییمیزی اوشوندوروردو. دؤرد نفرایدیک. بیر بیریمیزه باخیب، گؤزلریمیزدن قوپان قورخو آلووون گؤروردوک. چوخ اوجا داغدایدیق، آشاغیلاردا بیردن گؤردوک سئل هر زادی بورویهرک آپاریر؛ چوخ آشاغیدا. اوز دؤندردیک قولـلهیه ساری. باشادک قارایدی، دؤرد ال آیاقلی دیرماشیردیق، تئزلیکله اؤزوموزو چاتدیراق داغین لاپ اوجا یئرینه.
کوشولتو سسی بیر آن کسیلمیردی، اؤزوموزو چتینلیکله باشا چاتدیردیق. باشقالاری دا وارایدی. بیز دؤرد نفرین اوچو تئز – تئز دییشیلیردی، گاه عائلهم اولوردو، اؤز- اؤزومه دئییردیم یاخشی هلههامیمیز بیر یئردهییک؛ گاه قونشولار، گاه دوستلار. آمما من دییشیلمیردیم. داغین باشیندا آسانسور ایچینه دولدوقدا، کوشولتو سسی چوخالدی. دئدیم آسانسوردان چیخاق ائشییه، بیر زاد دیسه، قیریلیب دوشر، داها چیخانماریق. ائشییه چیخدیقدا اوجا، قالین ستونلاری گؤردوم. هر بیریمیز بیریسینین دالیسیندا دایاندیق. ستونون دالیسیندان اییلیب آشاغییا باخدیم، سئل وار گوجویله قویونلاری گؤتوروب آپاریردی، اوغلوم چوخ آشاغیدایدی. بیلمهدیمهاچان او قدر آشاغی ائنمیشدی. آغلایا- آغلایا قیشقیریب، دئییردی، بؤیوک مامانین الیندن برک یاپیشمیشدیم، آمما سئل اونو الیمدن آلیب آپاردی. اوهای ـهایدا یالنیز دئیه بیلدیم تئز چیخ یوخارییا.
سئل گئت- گئده اوسته قالخیردی، هر نهیی سیلیب، سوپوروب، اؤزوایله آپاریردی. باخماییردی داشدی، تورپاقدی، آدامدی، قویوندی یا داکی… آز قالمیشدی بیزه ده چاتسین، ستوندان یاپیشیب، گؤزلریمییومدوم. بیردن کوشولتو کسیلدی. یالنیز تؤوشومه سسی گلیردی. گؤزلریمییاواشجادان آچدیم، نه سئلدن خبر وارایدی، نه آداملاردان.
بیردن سن یادیما دوشدون.هاچاندان بری سنینله اؤزومو بونجا سئوینجلی و راحات گؤرمهمیشدیم. گلمیشدیم سیزه، حوض باشیندا دورموشدوق، نئیلهدیییمیز یادیمدا دئییل. بیر آن بیر فیرتینا قوپدی، توز- تورپاغی سوپوروب گؤیه قالدیردی. باشیمیقاوزایاندا، بئشینجی قاتدان باشینی اوزاتمیشدین ائشییه. نه تهر چیخمیشدین اورایا، بیلمهدیم. قلیان آلتی یئییبسن؟ سوروشدون.من هویوخموش حالدا، یوخ دئیهرکن توز- تورپاق دولوردو ائوه. اللریمیترپدیب، قیشقیریردیم،پنجرهنی باغلا.سایمادین منی. اوسته گلیردیم. تلهسیک پلهلری چیخارکن سنی گؤردوم. آشاغی قاتدا همهشه کی تک شاد ماهنی سالمیشدین، آمما بو دؤنه همهشهکی کدر، گؤزلرینده یوخایدی. راحاتجاسینا قوللاریمیزی هر طرفه آچیب اویناییردیق. سئوینج گؤزلرینده، گولوش دوداقلاریندا، سانکی اؤزومو گوزگوده گؤروردوم. بیردن بیر باغیرتیایله قاپی چیرپیلماسی دیکسیندیردی منی. سئوینج گؤزلریمده، گولوش دوداقلاریمدا دوندو. سنی و اؤزومو بیر آندا ایتیردیم.
روحانگیز پورناصح
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab urd_Arab pes_Arab pes_Arab pes_Arab pes_Arab prs_Arab pes_Arab pes_Arab